Diari Oficial de la Generalitat Valenciana


Sumari del DOGV 4747, del 06-05-2004 (2004/4413)

ORDE de 20 d'abril de 2004, de la Conselleria d'Indústria, Comerç i Turisme, per la qual es convoquen beques per a la realització de pràctiques professionals en l'àmbit de la Secretaria Autonòmica d'Indústria i Comerç.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4413


Data del document
:   20-04-2004

Organisme emissor
:   Conselleria d'Indústria, Comerç i Turisme

Tipus de document
:   Ordre

Descriptors 

:   * professió de la informàtica
    * ajuda pública
    * ciència econòmica
    * professió comercial
    * enginyer
    * assignació per estudis
    * matemàtiques
    * gestió empresarial
    * professió jurídica
    * suport econòmic
    * estadística

ORDE de 20 d'abril de 2004, de la Conselleria d'Indústria, Comerç i Turisme, per la qual es convoquen beques per a la realització de pràctiques professionals en l'àmbit de la Secretaria Autonòmica d'Indústria i Comerç. [2004/M4413]
  
En el marc de la política dirigida a l'especialització d'universitaris/universitàries que hagen finalitzat els seus estudis, es realitza esta convocatòria de beques perquè puguen accedir a la realització de pràctiques professionals dins dels servicis compresos en esta Secretaria Autonòmica.
  
Esta actuació es troba recollida dins dels objectius i activitats del Pla Valencià d'Investigació Científica i Desenrotllament Tecnològic i Innovació (PVIDI).
  
En virtut de les facultats que em conferix l'article 35 de la Llei 5/1983, de 30 de desembre, de Govern Valencià, i l'article 4 del Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1. Objecte de la convocatòria
  
L'objecte de la present orde és convocar huit beques per a llicenciats/llicenciades i enginyers/enginyeres universitaris/universitàries, a fi d'ampliar la seua formació pràctica en activitats relacionades amb l'impuls de PVIDI 2001-2006, distribuïdes dins de les següents àrees de coneixement:
  
Àrea de Ciències Experimentals 2
  
Àrea d'Ensenyament Tècnic 4
  
Àrea de Ciències Socials i Jurídiques 2
  
Article 2. Requisits dels sol·licitants
  
Podran optar a la concessió d'estes beques els que reunisquen els següents requisits:
  
a) Nacionalitat espanyola o de qualsevol país membre de la Unió Europea i, en tot cas, residir a la Comunitat Valenciana en el moment de sol·licitar la beca.
  
b) Posseir la titulació de llicenciat o enginyer que corresponga amb cada una de les àrees de coneixement de l'article anterior i amb data d'acabament posterior al mes de maig de l'any 2000, en alguna de les següents llicenciatures o enginyeries o títols equivalents homologats pel Ministeri d'Educació i Ciència:
  
Àrea de Ciències Experimentals:
  
- Matemàtiques
  
- Estadística
  
- Ciències i Tècniques Estadístiques
  
Àrea d'Ensenyaments Tècnics:
  
- Enginyeria Informàtica
  
- Enginyeria Industrial
  
- Enginyeria en Organització Industrial
  
Àrea de Ciències Socials i Jurídiques:
  
- Economia
  
- Ciències Empresarials
  
- Administració i Direcció d'Empreses
  
- Investigació i Tècniques de Mercat
  
- Dret
  
c) No patir malaltia o discapacitat que impossibilite el compliment de les obligacions derivades de la concessió de la beca.
  
Article 3. Presentació de sol·licituds i termini
  
1. Les sol·licituds per a la concessió de les beques regulades en la present orde hauran de dirigir-se a la Secretaria Autonòmica d'Indústria i Comerç i es presentaran en imprés normalitzat al Registre General de la Conselleria d'Indústria, Comerç i Turisme, situat al carrer de Colom, número 32, codi postal 46214 de València, o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Les sol·licituds hauran d'anar acompanyades de la següent documentació:
  
a) Fotocòpia compulsada del DNI o document equivalent en el cas de sol·licitants d'un altre país membre de la Unió Europea.
  
b) Curriculum vitae del sol·licitant.
  
c) Certificat de l'expedient acadèmic (original o fotocòpia compulsada) emés pel centre on haja cursat els seus estudis, en el qual conste la nota mitjana obtinguda durant la carrera.
  
d) Fotocòpies compulsades dels títols que acrediten els coneixements de valencià.
  
e) Fotocòpies compulsades dels títols que acrediten els coneixements d'altres idiomes comunitaris.
  
f) Qualssevol altres documents que acrediten la possessió d'altres títols o mèrits professionals o acadèmics que vulguen al·legar.
  
g) Declaració responsable de no tindre concedida i vigent qualsevol altra beca o ajuda.
  
h) Declaració responsable de no tindre relació laboral que supose una activitat semblant o que impedisca el compliment de les obligacions com a becari.
  
i) Declaració responsable d'estar al corrent de les seues obligacions fiscals i de seguretat social, que haurà de ser substituïda pels corresponents certificats en el cas de resultar beneficiari d'una beca, de conformitat amb el que s'ha disposat en l'Orde de 30 de maig de 1996, de la Conselleria d'Economia i Hisenda.
  
j) Declaració responsable de no patir malaltia o discapacitat que impedisca el compliment de les obligacions derivades de la concessió de la beca.
  
k) Certificat d'empadronament.
  
3. El termini de presentació de sol·licituds serà d'un mes, a comptar des de l'endemà de la publicació d'esta orde.
  
Article 4. Import, durada i caràcter de les beques
  
1. Les beques estaran dotades amb mil trenta euros (1.030,00 e) bruts mensuals cada una, dels quals es deduiran les corresponents retencions fiscals.
  
2. En aquells supòsits que impliquen una meritació econòmica del beneficiari inferior al corresponent a un mes natural, la prestació econòmica serà proporcional al dit període.
  
3. El període de durada de les beques serà d'un màxim de 8 mesos i podrà començar a partir dels cinc dies següents a aquell en el qual es realitze l'adjudicació, finalitzant en tot cas el 31 de desembre de 2004, podent-se prorrogar no obstant això, fins a completar, per beca, dotze mesos de gaudi, a condició que existisca consignació pressupostària adequada i suficient en l'exercici 2005.
  
4. La beca serà incompatible amb el gaudi de qualsevol altra beca o ajuda. La infracció d'esta regla deixarà sense efecte la seua concessió.
  
5. La condició de becari no generarà cap relació laboral ni administrativa amb la Generalitat Valenciana.
  
Article 5. Abonament de la beca
  
Els abonaments parcials es fixen per mensualitats, previ certificat del cap de servei on estiga adscrit el becari sobre el compliment de les seues obligacions.
  
Article 6 Criteris d'adjudicació
  
Seran els establits en l'annex de la present orde.
  
Article 7. Estudi i avaluació de les sol·licituds
  
1. Per a l'estudi i l'avaluació de les sol·licituds presentades es crea una comissió avaluadora, integrada pels membres següents:
  
Titulars:
  
President/a: el/la cap d'Àrea d'Investigació Científica, Innovació i Tecnologia.
  
Vocals:
  
El/La cap del Servei de Projectes i Infraestructures Científiques.
  
- El/La cap del Servei de Planificació i Coordinació.
  
- El/La cap de la Secció d'Infraestructures Científiques.
  
- El/La cap de la Secció d'Avaluació del PVIDI, que actuarà com a secretari/secretària.
  
Suplents:
  
President/a: el/la cap d'Àrea de d'Ordenació i Seguretat Industrial i Minera.
  
Vocals:
  
- El/La cap del Servei de Promoció de la Innovació.
  
- El/La cap del Servei d'Estudis i Avaluació del PVIDI.
  
- El/La cap de la Secció de Projectes d'Investigació.
  
- El/La cap de la Secció de Programes Tecnològics Aplicats, que actuarà com a secretari/secretària.
  
2. L'avaluació s'efectuarà atenent els criteris previstos en l'article 6 de la present orde.
  
3. El règim jurídic de la comissió és l'establit en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Se citarà a l'entrevista els aspirants que en l'avaluació prèvia superen els 3,50 punts.
  
5. Les sol·licituds seran avaluades per la comissió creada a este efecte en el termini d'un mes, a partir de l'acabament del termini de presentació de sol·licituds fixat en esta orde.
  
Article 8. Resolució de la convocatòria
  
1. Avaluades les sol·licituds i a proposta de la comissió avaluadora, el conseller d'Indústria, Comerç i Turisme dictarà resolució de concessió o denegació de les beques. En la resolució s'inclourà una relació comprensiva dels aspirants citats a l'entrevista que no resulten adjudicataris de les beques ordenats d'acord amb la puntuació obtinguda per a cobrir, si és procedent, les vacants que puguen sorgir durant el període de gaudi d'estes, fins a completar la durada total de les beques.
  
2. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Les beques concedides seran publicades en el DOGV amb expressió del programa i del crèdit pressupostari a què s'imputen, del beneficiari, de la quantitat concedida i de la finalitat o les finalitats de la subvenció.
  
4. El termini màxim per a tramitar i resoldre els expedients serà de dos mesos a comptar des de la data d'acabament del termini de presentació de sol·licituds, fixat en esta orde. Transcorregut l'esmentat termini sense que haja recaigut resolució expressa, s'entendrà desestimada la concessió de la beca en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Les resolucions a què es referix el paràgraf anterior esgotaran la via administrativa i podran ser impugnades directament davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació, d'acord amb el que s'ha establit en l'art. 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Article 9. Obligacions dels becaris
  
1. Seran obligacions dels becaris:
  
a) Realitzar els estudis, investigacions i pràctiques que els siguen encomanats des de la Secretaria Autonòmica d'Indústria i Comerç, comprometent-se a acceptar i complir les normes establides en l'articulat d'esta convocatòria, les quals s'especifiquen, si és el cas, en la resolució de concessió de la beca, i també les instruccions que, durant el període de vigència d'esta, reben de les persones designades per la Secretaria Autonòmica per a supervisar-ne l'activitat .
  
b) Començar el gaudi de la beca dins del termini que s'assenyale i començar la seua tasca, sense que cap altre compromís impedisca o dificulte el compliment ininterromput de les obligacions contretes. Entenent-se que si no s'incorpora en la data establida en la resolució d'adjudicació de la beca es podrà considerar que renúncia a esta.
  
c) Realitzar les activitats que siguen necessàries per al compliment dels objectius previstos.
  
d) Subscriure una pòlissa d'assistència sanitària o acreditar que es disposa de cobertura sanitària.
  
e) Presentar la documentació acreditativa del compliment d'obligacions tributàries i front de la seguretat social, en els termes establits en l'Orde de 30 de maig de 1996 de la Conselleria d'Economia i Hisenda.
  
2. Les incidències que sorgisquen durant el període de gaudi de les beques es resoldran en expedient contradictori de conformitat amb l'article 9 del Decret 108/1992, del Govern Valencià, podent revocar-se quan no es realitze l'activitat que va motivar la seua concessió, deixen de reunir-se els requisits que es van exigir per a la seua concessió o s'incomplisquen, sense cap causa que ho justifique, les condicions establides en la convocatòria.
  
3. El beneficiari o beneficiària, si és el cas, haurà de reintegrar les quantitats percebudes fins al moment de la revocació administrativa de l'atorgament de la beca, i també els corresponents interessos de demora.
  
Disposicions addicionals
  
Primera
  
De conformitat amb el que s'ha establit en la Llei 17/2003, de 30 de desembre, de Pressupostos de la Generalitat Valenciana per a l'exercici 2004, les ajudes objecte d'esta orde es finançaran a càrrec de la secció 11, programa 722.10, línia T5721000, amb un import global màxim de seixanta-cinc mil nou-cents vint euros (65.920,00 euros).
  
Segona
  
1. En el cas que els documents que han d'acompanyar la sol·licitud de concessió de les beques ja els tinguera qualsevol òrgan de l'administració actuant, el sol·licitant podrà acollir-se al que s'ha establit en l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència en la qual van ser presentats o si és procedent, van ser emesos i quan no hagen transcorregut més de cinc anys des de l'acabament del procediment a què corresponguen.
  
2. En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si hi manca, l'acreditació per altres mitjans dels requisits a què es referix el document.
  
Disposicions finals
  
Primera
  
Es faculta el secretari autonòmic d'Indústria i Comerç per a dictar les disposicions i adoptar les mesures que considere oportunes per al desenrotllament i aplicació del que disposa la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 20 d'abril de 2004
  
El conseller d'Indústria, Comerç i Turisme,
  
MIGUEL I. PERALTA VIÑES
  
ANNEX
  
Barem
  
La valoració dels candidats s'efectuarà segons el següent barem:
  
1. Expedient acadèmic: de 0 a 6 punts, en funció de la nota mitjana obtinguda en l'expedient acadèmic, segons la següent escala:
  
Nota mitjana de 5: 1 punt
  
Nota mitjana de 6: 2 punts
  
Nota mitjana de 7: 3 punts
  
Nota mitjana de 8: 4 punts
  
Nota mitjana de 9: 5 punts
  
Nota mitjana de 10: 6 punts
  
Les fraccions corresponents a les notes mitjanes s'arredoniran per excés al ser estes superiors a 0,5.
  
En el cas que el peticionari/la peticionària tinga més d'una llicenciatura o enginyeria, només es valorarà en este apartat la que li permetisca accedir a cadascuna de les beques sol·licitades.
  
2. Coneixements de valencià, amb títol homologat per la Junta Qualificadora de Coneixements de Valencià, de 0 a 2 punts d'acord amb la següent escala:
  
Nivell oral: 0,5 punts
  
Nivell elemental: 1 punt
  
Nivell mitjà: 1,5 punts
  
Nivell superior: 2 punts
  
3. Coneixements d'altres idiomes comunitaris: fins a 2 punts.